   ممبئي (ويب ڊيسڪ) بالي ووڊ اداڪار سونو سود کانپوءِ اداڪار ارجن رامپال به ڪورونا وائرس جو شڪار ٿي ويو. ڀارت ۾ ڪورونا وبا عروج تي آهي، جنهن ڪيترين ئي بالي ووڊ شخصيتن کي پڻ متاثر ڪيو آهي، جن ۾ هاڻ ارجن رامپال به شامل ٿي ويو آهي. اداڪار سوشل ميڊيا تي مداحن کي ڪورونا ۾ مبتلا ٿيڻ جو اطلاع ڏنو ۽ چيو ته منهنجي ڪورونا ٽيسٽ هاڪاري آئي آهي، جيتوڻيڪ مون کي ڪي علامتون ناهن. سندس چوڻ هو ته مان پاڻ کي گهر ۾ آئسوليٽ ڪري ڇڏيو آهي ۽ مڪمل احتياط ڪري رهيو آهيان، مون سان جيڪي رابطي ۾ رهيا، اهي به پنهنجي ٽيسٽ ڪرائن. هن مداحن کي چيو ته مهرباني ڪري پنهنجو خيال رکو ۽ ضروري احتياطي اپاءَ اختيار ڪيو.